**LĒMUMS**

LIEPĀJĀ

|  |  |  |
| --- | --- | --- |
| 2020.gada 23.jūlijā | Nr.366/11  (prot. Nr.11, 18.§) | Nr.233 |

Par lietošanas tiesību aprobežojumu

zemesgabalam Dārza ielā 10, Liepājā

Nekustamajā īpašumā Liepājā, Dārza ielā 10 ir izvietota SIA "LIEPĀJAS ENERĢIJA" piederoša pazemes bezkanāla siltumtrase. Lai nodrošinātu centralizētu siltumapgādes pieslēgumu nekustamajam īpašumam Dārza ielā 14/16, tiek palielināts siltumtrases pieslēgums zemesgabalā Dārza ielā 10 un, pamatojoties uz likuma "Par pašvaldībām" 14.panta pirmās daļas 2.punktu un 21.panta pirmo daļu, Enerģētikas likuma 19.panta pirmo daļu, 19.1 pantu un 24.panta 12 daļu, Ministru kabineta 2006.gada 25.jūlija noteikumiem Nr.603 "Kārtība, kādā aprēķināma un izmaksājama atlīdzība par energoapgādes objekta ierīkošanai vai rekonstrukcijai nepieciešamā zemes īpašuma lietošanas tiesību ierobežošanu", izskatot SIA "LIEPĀJAS ENERĢIJA" 2020.gada 7.jūlija vēstuli Nr.01.12/230 “Par siltumtrases aizsargjoslu Dārza ielā 10, Liepājā (kad.Nr.1700 033 0222)” un Liepājas pilsētas domes pastāvīgās Pilsētas attīstības komitejas 2020.gada 16.jūlija lēmumu (sēdes protokols Nr.7), LIEPĀJAS PILSĒTAS DOME

N O L E M J :

1. Piekrist, ka tiek noteikts papildus lietošanas tiesību aprobežojums Liepājas pilsētas pašvaldības nekustamajam īpašumam (pielikumā) - zemesgabalam Dārza ielā 10, Liepājā (kadastra Nr.1700 033 0222; īpašuma tiesības reģistrētas Liepājas zemesgrāmatu nodaļas nodalījumā Nr.100000472054), aptuveni 53 kv.m platībā (zemesgabala platība var tikt precizēta pēc projekta apstiprināšanas) - SIA "LIEPĀJAS ENERĢIJA" (vienotais reģistrācijas Nr.42103035386; juridiskā adrese: Ludviķa iela 15, Liepāja) jaunas siltumtrases trasējuma izbūvei, ekspluatācijai, rekonstrukcijai un attīstībai, papildus esošajam lietošanas tiesību aprobežojumam 124 kv.m platībā, tādējādi kopā sastādot 177 kv.m.

2. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju Liepājas pilsētas pašvaldības vārdā noslēgt līgumu ar SIA "LIEPĀJAS ENERĢIJA" par lēmuma 1.punktā minēto lietošanas tiesību aprobežojumu, paredzot vienreizēju atlīdzību.

|  |  |  |
| --- | --- | --- |
| DOMES PRIEKŠSĒDĒTĀJS | | Jānis VILNĪTIS |
| Nosūtāms: | Nekustamā īpašuma pārvaldei, nomniekam | |